Numbers (Pazudušie)

Numbers (no ) ir ASV televīziījas seriāla "Pazudušie" pirmas sezonās astoņpadsmitā sērija. Sērijas režisors ir Dens Atiass, bet scenāristi ir Brānts Flečers un Deivids Furijs. Sērija pirmo reizi pārraidīta 2005. gada 2. martā.

Sērijas centrā ir noslēpumainie skaitļi — "4 8 15 16 23 42" — kas padarīja Hērliju par miljonāru vēl pirms lidmašīnas avārijas, taču vienlaikus arī par vienu no neveiksmīgākajiem cilvēkiem pasaulē. Kad viņš nejauši pamana šos pašus skaitļus Ruso kartēs, Hērlijs nolemj doties pie viņas, lai iegūtu atbildes.

 Sižets 

 Uz salas 
Maikls saka Džekam, ka būtu laba ideja uz plosta izgatavot kādu signāla raidītāju. Džeks nolemj pajautāt Saīdam, lai gan šaubās, vai viņš spēs to izdarīt. Hērlijs piebilst, ka francūzietei, pēc Saīda teiktā, ir baterijas raidītajam. Tomēr Saīds atsakās dodieties pie viņai, un šajā brīdī Hērlijs pamana Ruso piezīmēs sev pazīstamus skaitļus — 4 8 15 16 23 42.

Naktī Hugo ierodas pie Saīda un mēģina viņam pajautāt par skaitļiem, cenšoties neraidīt aizdomas. Saīds atbild, ka tagad ir nakts un viņš pats nesaprot, ko šie skaitļi nozīmē. No rīta Čārlijs pieķer Hugo pildām pudeles ar ūdeni, bet Hugo izvairās sniegt skaidrojumu kur viņš dodas. Šajā laikā Loks sauc Klēru, lai viņa viņam palīdzētu kaut ko izdarīt. Saīds un Džeks pamana ka Hērlijs ir pazudis, un vēlāk atklāj arī, ka trūkst Ruso kartes. Tāpēc Saīds, Džeks un Čārlijs nolemj doties viņam līdzi.

Hērlijs atrod kabeli un dodas tam pa pēdām džungļos. Tikmēr Maikls cenšas panākt, lai Sojers sāktu palīdzēt, jo viņš ir viens no tiem, kas dosies uz plosta. Džins arī palīdz, bet valodas barjera rada problēmas. Sun dalās ar Keitu savās bailēs, ka Džins nekad vairs ar viņu nerunās. Tajā pašā laikā trio atrod Hērliju, izglābjot viņu no Ruso slazda. Nespējot viņu atrunāt, viņi nolemj sekot viņam līdzi. Kad viņi atrod virvju tiltu pāri nelielai gravai, tas sabrūk brīdī, kad to šķērsoja Hugo un Čārlijs. Tad Džeks un Saīds nolemj apiet gravu pa citu ceļu.

Saīds un Džeks ierodas Ruso teritorijā, un Džeks nejauši uzkāpj uz mīnas, izraisot sprādzienu netālu. Izrādās, ka eksplodējusi viena no Ruso pazemes mājokļiem — tā pati, kurā Saīds iepriekš bija. Viņi tur neatrod ne baterijas, ne pašu Ruso, pieņemot, ka viņa ir pārcēlusies uz citu vietu. Šajā brīdī kāds atklāj uguni uz Čārliju un Hugo, un viņi sāk bēgt.

Hērlijs un Čārlijs izšķiras, un Hugo sastopas ar Ruso. Neskatoties uz to, ka viņa viņam draud ar šauteni, Hērlijs mēģina noskaidrot skaitļu nozīmi. Sākotnēji Ruso atsakās runāt, taču, aizkustināta no Hērlija kaislīgās runas, viņa tomēr atklāj, ka viņas kuģis reiz uztvēra signālu, kurš nepārtraukti atkārtoja šos skaitļus. Mēģinot atrast signāla avotu, kuģis ietriecās klintīs, atstājot Ruso un piecus viņas biedrus iesprostotus uz salas. Viņi atrada radiotorni, taču nespēja saprast skaitļu nozīmi. Drīz vien viņas biedri sāka uzvesties savādi, inficējoties ar kaut ko, piespiežot Ruso viņus nogalināt. Pēc tam viņa nomainīja skaitlisko signālu uz lūgumu pēc palīdzības. Hērlijs tā arī neuzzina, ko skaitļi īsti nozīmē, taču ir pateicīgs Ruso par viņas atklātību. Ruso viņam kā pateicību iedod bateriju.

Tajā vakarā Loks ar Klēras palīdzību pabeidz šūpuli viņas nakothes bērnam. Hugo pastāsta Čārlijam par visām nelaimēm, kas viņu vajājušas. Čārlijs sākumā piekrīt, taču kad Hērlijs atklāj, ka ir multimiljonārs, Čārlijs apvainojas un aiziet, domājot, ka Hugo ar viņu joko

Tajā pašā laikā kamera pietuvina noslēpumainajai lūkai, kuru iepriekš bija atraduši Būns un Loks — uz tās sāniem ir iegravēti tie paši skaitļi: 4 8 15 16 23 42.

 Hērlija atmiņas 
Hērlijs skatās televizoru, gaidot loterijas skaitļus. Meitene šovā paziņo laimīgos skaitļus: "4 8 15 16 23 42". Hugo, šokēts, zaudē samaņu un nejauši salauž galdu. Vēlāk, runājot ar presi par 114 miljonu dolāru laimestu, Hērlijs stāsta, ka šie skaitļi viņam vienkārši iešāvās galvā. Pēkšņi viņa vectēvs Tito zaudē samaņu un mirst no sirdslēkmes.

Pēc dažām dienām Hugo aizved savu māti Karmenu apskatīt viņu jaunās mājas. Ceļā viņš pārrunā pēdējās nelaimes: vectēva nāvi, brāļa sievas aiziešanu pie cita vīrieša un svētā tēva nāvi, kurš tika nogalināts ar zibeni Tito bērēs. Ierodoties pie jaunās mājas, Karmena paklūp uz ietves un salauž potīti, pēc kā Hugo pamana ugunsgrēku vienā no sava mājas logiem. Pēc dažām sekundēm piebrauc policija un kļūdaini arestē viņu par narkotiku tirdzniecību.

Hērlijs finanšu vadītāja kabinetā uzzina par virkni nelaimju, kas skārušas viņa uzņēmumus. Vadītājs tomēr mierina viņu, sakot, ka Hugo ir saņēmis kompensāciju par kļūdainu arestu, kā arī vairākas apdrošināšanas izmaksas par negadījumiem, kuros iesaistītas viņam piederošās kompānijas. Hugo secina, ka skaitļi ir nolādēti, taču vadītājs viņu pārliecina, ka tas nav iespējams, kad pēkšņi vīrietis nolec no jumta un lido garām viņa biroja logam.

Hugo apciemo savu draugu Leonardu Simsu psihiatriskajā slimnīcā. Simss ir bijušais Jūras spēku virsnieks, kuru Hugo iepazina, kamēr pats bija pacients šajā slimnīcā. Tieši no Simsa viņš uzzināja par skaitļiem, jo Simss tos nepārtraukti atkārtoja. Hērlijs klusām atzīstas, ka ir izmantojis šos skaitļus, lai laimētu loterijā. Uz to Simss pēkšņi kļūst histērisks, sāk kliegt un viņu steidzīgi aizved sanitāri..

Hugo dodas uz Austrāliju pie Martas Tumijas — Sema, Leonarda Simsa drauga, atraitni. Marta negribīgi pastāsta, ka 1988. gadā Jūras spēku virsnieki Sems un Leonards uztvēra dīvainu radiosignālu, kurš atkārtoja skaitļus "4 8 15 16 23 42". Sems nolēma izmantot šos skaitļus, lai laimētu loterijā, taču pēc virknes nelaimju viņš nonāca pie secinājuma, ka skaitļi ir nolādēti, un beigās nošāva sevi. Simss vēlāk zaudēja prātu. Tomēr Marta uzskata, ka skaitļi nav nolādēti.

 Lomās 

 Galvenie varoņi 

 Metjū Fokss — Džeks Šepards
 Evandželīna Lilī — Keita Ostena
 Horhe Garsija — Hugo "Hērlijs" Rejess
 Džošs Holovejs — Džeimss "Sojers" Fords
 Navīns Endrūss — Saīds Džara
 Daniels Dejs Kims — Džins Kvons
 Jundžina Kima — Sun Kvona

 Terijs O'Kvīns — Džons Loks
 Herolds Perino — Maikls Dosons
 Malkolms Deivids Kellijs — Volts Dosons
 Megija Greisa — Šenona Rezerforda
 Dominiks Monahans — Čārlijs Peiss
 Emīlija de Ravina — Klēra Litltone

 Otra plāna varoņi 

 Mira Furlane — Daniela Ruso
 Rons Botita — Leonards Simss
 Liliana Hersta — Karmena Rejessa
 Arčijs Ahuna — Tito Rejess
 Džeina Tainija — Marta Tumija

 Ārējās saites 

Kategorija:Pazudušie